Official Journal L 156 , 30/04/2004 P. 0142 - 0144



Id-Deċiżjoni tal-Kummissjoni tad-29 ta’ April 2004 li taddotta miżuri tranżitorji favur ċertu stabbilimenti ta’ prodotti sekondarji minn annimali fil-Latvija (notifikat taħt id-dokument numru K(2004) 1739) (Test b’relevanza għaż-ŻEE) (2004/464/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat it-Trattat ta’ Adeżjoni tar-Repubblika Ċeka, l-Estonja, Ċipru, il-Latvja, il-Lituwanja, l-Ungerija, Malta, il-Polonja, l-Islovenja u l-Islovakkja, u b’mod partikolari l-Artikolu 2(3) tiegħu, Wara li kkunsidrat l-Att ta’ l-Adeżjoni tar-Repubblika Ċeka, l-Estonja, Ċipru, il-Latvja, il-Lituwanja, l-Ungerija, Malta, il-Polonja, l-Islovenja u l-Islovakkja, u b’mod partikolari l-Artikolu 42 tiegħu, Billi: (1) Ir-Regolament (KE) Nru 1774/2002 tal-Parlament Ewropew u tal-Kunsill [1] jippreskrivi regoli tas-saħħa dwar prodotti sekondarji minn annimali mhux maħsuba għall-konsum mill-bniedem. Hi tipprovdi għar-rekwiżiti strutturali li għandhom jkunu applikati fl-istabbilimenti li jittrattaw materjal ta’ kategorija 1, 2 u 3. (2) Biex titħaffef it-transizzjoni mill-qagħda eżistenti fil-Latvija għal dik li tesiġi l-applikazzjoni tal-liġi veterinarja tal-Komunità, il-miżuri transitorji previsti fl-Anness VIII ta’ l-Att ta’ l-Adeżjoni jipprovdu żmien supplimentarju għall-istabbilimenti biex jikkoreġu n-nuqqasijiet strutturali, imma jirrestrinġu l-attività tagħhom fl-ipproċessar ta’ materjal ta’ kategorija 3 kif definit fir-Regolament (KE) Nru 1774/2002. (3) Id- Deċiżjoni tal-Kummissjoni 2004/476/KE [2] li temenda l-Appendiċi B ta’ l-Anness VIII ta’ l-Att ta’ l-Adeżjoni ta’ l-2003 li tinkludi fil-lista ta’ l-istabbilimenti fi transizzjoni ċertu stabbilimenti ta’ prodotti sekondarji minn annimali fil-Latvija żieded sitt stabbilimenti oħra mal-lista fl-Appendiċi. (4) Għal dawk l-istabbilimenti u dak li diġà msemmi fil-lista, jidher xieraq li għandhom ikunu derogati għal-limitazzjoni fl-attività milli jkunu sospiżi biex b’hekk jkunu evitati konsegwenzi negattivi sanitarji. (5) Jekk tqis l-istadju avvanzat ta’ titjib u n-natura eċċezzjonali tal-miżura tat-transizzjoni, il-perjodu tat-transizzjoni għandhu jkun limitat sal-31 ta’ Diċembru 2004 u ma jkunx mġedded aktar minn dik id-data. (6) Il-miżuri li hemm provvediment dwarhom f’din id-Deċiżjoni huma bi qbil ma’ l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali, ADOTTAT DIN ID-DEĊIŻJONI: Artikolu 1 Bħala deroga mill-Anness VIII, Kapitolu 4, Taqsima B, Sotto-taqsima I, punt 2(b) ta’ l-Att ta’ l-Adeżjoni, l-istabbilimenti msemmija fl-Anness ta’ din id-Deċiżjoni jistgħu jipproċessaw materjal ta’ kategorija 1 u 2 kif definit fir-Regolament (KE) Nru 1774/2002, kif speċifikat fl-Anness, u mhux iktar tard sal-31 ta’ Diċembru 2004. Artikolu 2 Din id-Deċiżjoni għandha tgħodd bla ħsara u mid-data tal-dħul fis-seħħ tat-Trattat ta’ l-Adeżjoni tar-Repubblika Ċeka, l-Estonja, Ċipru, l-Latvja, l-Lituwanja, l-Ungerija, Malta, il-Polonja, l-Islovenja u l-Islovakkja. Artikolu 3 Din id-Deċiżjoni hija indirizzata lill-Istati Membri. Magħmul fi Brussel, 29 April 2004. Għall-Kummissjoni David Byrne Membru tal-Kummissjoni [1] ĠU L 273, ta’ l-10.10.2, pġ. 1. [2] ĠU L 160, tat-30.4.4, pġ. 88. -------------------------------------------------- ANNESS Nru | Numru ta' l-approvazzjoni veterinarja | Isem u l-indirizz ta' l-istabbiliment | Il-kategorija ta' materjal awtorizzat li jkun trattat. | Data ta' konformità | Kategorija 1 | Kategorija 2 | 1. | 018409 | Balticovo, Holding company Iecavas parish, Bauskas district, LV-3913 | | x | tal- 31.12.2004 | 2. | 018675 | GP Adazi, Holding company Adazu parish, Rigas district, LV-2164 | x | x | tal- 31.12.2004 | 3. | D18728 | R-Soft Razotajs LTD "Abava", Pures parish, Tukuma district, LV-3124 | | | tal- 31.12.2004 | 4. | 018674 | Putnu fabrika "Kekava" Holding company Kekavas parish, Rigas district LV-2123 | | x | tal- 31.12.2004 | 5. | 018191 | Saldus galas kombinats LTD Saldus parish, Saldus district, LV-3862 | x | x | tal- 31.12.2004 | 6. | 019196 | Lielzeltini LTD Ceraukstes parish, Bauskas district, LV-3908 | | x | tal- 31.12.2004 | 7. | 007525 | Trials Valmiera SH sub.branch LTD Rupniecibas street 1, Valmiera, LV-4201 | x | x | tal- 31.12.2004 | --------------------------------------------------